CELEX: 62014TB0585
Language: da
Date: 2015-09-14 00:00:00
Title: Sag T-585/14: Rettens kendelse af 14. september 2015 — Slovenien mod Kommissionen (Annullationssøgsmål — Unionens egne indtægter — medlemsstaternes økonomiske ansvar — pligt til at betale det beløb, der svarer til et tab af egne indtægter, til Kommissionen — Kommissionens skrivelse — retsakt, der ikke kan gøres til genstand for et søgsmål — afvisning)

16.11.2015   
            
            
               DA
            
            
               Den Europæiske Unions Tidende
            
            
               C 381/32
            
         Rettens kendelse af 14. september 2015 — Slovenien mod Kommissionen
   (Sag T-585/14) (1)
   
   ((Annullationssøgsmål - Unionens egne indtægter - medlemsstaternes økonomiske ansvar - pligt til at betale det beløb, der svarer til et tab af egne indtægter, til Kommissionen - Kommissionens skrivelse - retsakt, der ikke kan gøres til genstand for et søgsmål - afvisning))
   (2015/C 381/35)
   Processprog: slovensk
   
      Parter
   
   
      Sagsøger: Republikken Slovenien (ved L. Bembič, som befuldmægtiget)
   
      Sagsøgt: Europa-Kommissionen (ved P. Ondrůšek, M. Wasmeier og M. Žebre, som befuldmægtigede)
   
      Sagens genstand
   
   Påstand om annullation af den afgørelse fra Kommissionens Generaldirektorat for Budget, der påstås indeholdt i skrivelsen BUDG/B/03MV D (2014) 1782918 af 2. juni 2014, hvormed Generaldirektoratet for Budget fastslog, dels at Republikken Slovenien var økonomisk ansvarlig for et tab af traditionelle egne indtægter for Den Europæiske Unions budget i forbindelse med meddelelsen af en importlicens for sukker i 2011, dels at denne medlemsstat skulle stille et beløb til rådighed for Unionens budget svarende til tabet af traditionelle egne indtægter.
   
      Konklusion
   
   
               1)
            
            
               Europa-Kommissionen frifindes.
            
         
               2)
            
            
               Det er ufornødent at træffe afgørelse om Den Portugisiske Republiks og Kongeriget Spaniens begæringer om intervention.
            
         
               3)
            
            
               Republikken Slovenien bærer sine egne omkostninger og betaler Kommissionens omkostninger.
            
         
               4)
            
            
               Republikken Slovenien, Kommissionen, Den Portugisiske Republik og Kongeriget Spanien bærer hver deres egne omkostninger i tilknytning til begæringerne om intervention.
            
         
      (1)  EUT C 372 af 20.10.2014.